
Avaliku ürituse „Narva Promenaadijooks 2016” loa taotluse rahuldamine

1. Asjaolud ja menetluse käik

18.05.2016.a. esitas MTÜ Motus, reg. kood 80364408 Narva Linnavalitsusele avaliku ürituse loa taotluse.

MTÜ Motus kavandab viia läbi 29.05.2016.a. kell 10.00-15.00 Narva linnas avalikkusele suunatud ürituse „Narva Promenaadijooks 2016“. Sihtgrupiks on linnaelanikud ja külalised. Eeldatav maksimaalne osavõtjate arv on 300 inimest. Ürituse raames toimub jooks. Ürituse raames korraldatakse karastusjookide ja toidu müük.
 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.
3. Otsus

3.1. Rahuldada MTÜ Motus taotlus avaliku ürituse „Narva Promenaadijooks 2016” läbiviimiseks. 

3.2. Avaliku ürituse korraldajaks on MTÜ Motus, reg. kood 80364408, Daumani 17-57, Narva.

3.3. Avaliku ürituse läbiviimise kohaks on Narva jõepromenaad, Linnuse tänav, Narva jõe sadam.
3.4. Karastusjookide ja toidu müügi kohaks on Joaorg.

3.5. Avalik üritus algab 29.05.2016.a. kell 10.00 ning lõpeb kell 15.00.

3.6. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord ” kehtestatud nõudeid.

4. Rakendussätted

4.1. Arhitektuuri- ja Linnaplaneerimise Ametil teha korraldus taotlejale teatavaks.
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

